## Naputak za subvencioniranje domaćeg organiziranog turističkog prometa u 1999.

### NN 12/1999 (4.2.1999.), Naputak za subvencioniranje domaćeg organiziranog turističkog prometa u 1999.

# **MINISTARSTVO TURIZMA**

Na temelju članka 18. stavak 3. i članka 39. stavak 1. točka 1. Zakona
o sustavu državne uprave ("Narodne novine" broj 75/93.) u provođenju Zakona
o izvršavanju Državnog proračuna Republike Hrvatske za 1999. godinu, ministar
turizma donosi

## **NAPUTAK**

### **ZA SUBVENCIONIRANJE DOMAĆEG ORGANIZIRANOG TURISTIČKOG PROMETA U 1999.**

I. OPĆI UVJETI

U cilju poticanja domaćeg turističkog prometa touroperatori, putničke
i turističke agencije (u daljem tekstu: Agencija) mogu ostvariti subvenciju
dijela troškova za ostvareni organizirani turistički zračni, cestovni,
željeznički i pomorski prijevoz u 1999. godini.

*Subvenciju mogu ostvariti Agencije koje za domaće građane organiziraju
paket aranžmane (dalje u tekstu: Program) koji uključuju:*

- odmorišne programe u Hrvatskoj s najmanje 3 polupansiona u smještajnim
objektima registriranim za komercijalno poslovanje, od hotela do privatnih
soba (dalje u tekstu: komercijalni objekt), u razdoblju od 1. siječnja
do 11. srpnja 1999. (dalje u tekstu: predsezona) i od 25. kolovoza do 31.
prosinca 1999. (dalje u tekstu: posezona), te Programi koji neprekidno
traju najmanje 14 tjedana u jednom odredištu u bilo kojem razdoblju. Programi
koji neprekidno traju najmanje 14 tjedana u jednom odredištu u bilo kojem
razdoblju ostvaruju subvenciju tijekom cijelog razdoblja izvođenja programa,

- izvansezonske izletničke programe i izlete koje odobri Ministarstvo
turizma,

- školske izlete s najmanje 3 polupansiona u komercijalnim objektima
u razdoblju 1. siječnja do 31. prosinca 1999. organizirani odmor umirovljenika
s najmanje 7 dana boravka u komercijalnim objektima u razdoblju od 1. siječnja
do 15. prosinca 1999.

- organizirane grupne boravke u komercijalnim objektima s najmanje uslugom
2 polupansiona na području Gorskog kotara u razdoblju od 1. siječnja do
15. prosinca 1999.

- organizirani grupni prijevoz posebno zakupljenim autobusima, zrakoplovima
ili plovilima od mjesta polaska grupe do mjesta korištenja usluge u komercijalnim
objektima, te povratak grupe na istoj relaciji (izleti nisu uključeni),

- organizirani grupni prijevoz na redovnim zračnim, željezničkim, brodskim
i trajektnim linijama u dolasku i povratku grupe (najmanje 10 osoba u grupi).

Ako se turisti jedne organizirane grupe u dolasku i povratku prevoze
istim autobusom na više usputnih odredišta, subvencija se priznaje za krajnje
odredište pod uvjetom da za to odredište ima najmanje 10 putnika. Ako više
Agencija koristi isto prijevozno sredstvo zakupljeno na cijelo, zahtjev
za subvenciju ima pravo podnijeti ona Agencija koja je zakupoprimac, s
time da podnosi cjelokupnu dokumentaciju od svih agencija. Iznimno zahtjev
za subvenciju može podnijeti svaka Agencija zasebno uz pismenu suglasnost
Agencije koja je zakupila prijevozno sredstvo na cijelo.

*Zahtjev za subvenciju podnosi se uz sljedeću dokumentaciju:*

- kopiju ugovora o zakupu komercijalnog objekta s uslugom polupansiona,
(uz prvi zahtjev) ili iznimno za ad hoc grupe kopiju ponude/potvrde za
zakup/račun,

- ovjerenu listu putnika i potvrdu o izvršenom plaćanju komercijalnom
objektu ili hrvatskoj posredničkoj putničkoj agenciji za korištene usluge
polupansiona, na obrascu SU-4 koji je sastavni dio ovog Naputka,

Dodatno za autobusni prijevoz potrebno je dostaviti:

- obrazac zahtjeva SU-1, koji je sastavni dio ovog Naputka,

- kopiju putnog naloga za posebnu vožnju autobusom ili račun ili fotokopiju
računa prijevoznika iz kojeg su vidljivi podaci o: polaznom mjestu i odredištu
grupe, broju sjedala u autobusu, datumu izvršene vožnje i ostvarenom broju
kilometara. Priznaje se najkraća kilometraža na povratnoj relaciji. Vožnje
za vrijeme boravka u destinaciji su isključene iz kilometraže,

- račun ili fotokopiju računa za plaćenu cestarinu, mostarinu, tunelarinu
i trajekt.

Dodatno za zračni prijevoz potrebno je dostaviti:

- obrazac zahtjeva SU-2, koji je sastavni dio ovog Naputka,

- kopiju ugovora sa zračnim prijevoznikom o zakupu zrakoplova na cijelo
ili dijela zrakoplova na cijelo iz kojega su vidljivi podaci o: broju sjedala
u zrakoplovu, polazna i odredišna zračna luka, razdoblje trajanja zakupa,
broj planiranih vožnji (uz prvi zahtjev),

- kopiju ugovora o zakupu najmanje 10 sjedala na redovnim linijama

Dodatno za pomorski prijevoz potrebno je dostaviti:

- obrazac zahtjeva SU-3, koji je sastavni dio ovog Naputka,

- kopiju ugovora za pomorski prijevoz iz kojeg su vidljivi podaci o
polaznom mjestu i odredištu grupe i broj zakupljenih sjedala (kod prvog
zahtjeva),

- račun ili fotokopiju računa prijevoznika za svaku izvršenu vožnju

Dodatno za željeznički prijevoz:

- obrazac SU-5 koji je sastavni dio ovog Naputka,

- račun ili fotokopiju računa željeznice za kupljenu kartu II. razreda.

II. OBUHVAT SUBVENCIONIRANIH PODRUČJA I RAZDOBLJE SUBVENCIONIRANJA

Subvencija se primjenjuje na području cijele Hrvatske za sve odmorišne
programe navedene u Općim uvjetima i realizirane polaske u razdoblju od
1. siječnja do 11. srpnja i do 25. kolovoza do 31. prosinca 1999. i Programe
koji u kontinuitetu (lancu) traju najmanje 14 tjedana na jednoj destinaciji
u bilo kojem razdoblju tijekom 1999. godine. Školski izleti subvencioniraju
se cijele godine na cijelom području Hrvatske.

Organizirani odmor umirovljenika subvencionira se za polaske u razdoblju
od 1. siječnja do 15. prosinca 1999. na cijelom području Hrvatske.

Organizirani programi na području Gorskog kotara subvencioniraju se
za polaske u razdoblju od 1. siječnja do 15. prosinca 1999. godine.

III. AUTOBUSNI PRIJEVOZ

Subvencija se može ostvariti samo za posebno zakupljeni autobus.

1. Visina subvencije:

*- za polaske u razdoblju od 1. siječnja do 11. srpnja i od 25. kolovoza
do 31. prosinca 1999. godine te za Programe u trajanju najmanje 14 tjedana
u kontinuitetu u jednom turističkom odredištu u bilo kojem razdoblju iznosi:*

- za autobus od 25-39 sjedala                        1,50 kn po km

- za autobus od 40-60 sjedala                        2,00 kn po km

- za autobus s više od 60 sjedala                    3,00 kn po km

Subvencija se ostvaruje u cijelosti ako je popunjenost autobusa najmanje
70%. U slučaju da je popunjenost autobusa manja od propisane, ukupan iznos
subvencije umanjuje se onoliko posto koliko je popunjenost manja od tražene.

2. Za Programe s autobusnim prijevozom, osim subvencije po kilometru
ostvarene vožnje u razdoblju subvencioniranja Agenciji *se u cijelosti
priznaju i troškovi cestarina, mostarina, tunelarina, te troškovi prijevoza
autobusa na redovnim lokalnim trajektnim linijama* (isključene dužobalne
vožnje autobusa sa sjevernog Jadrana prema Dalmaciji).

Ako se turisti organizirane grupe u dolasku i povratku prevoze istim
sredstvom na više usputnih odredišta i to je posebno naznačeno u programu,
subvencija se priznaje i za takva skretanja do krajnjeg odredišta pod uvjetom
da za krajnje odredište ima najmanje 5 putnika. Agencija je u tom slučaju
dužna dostaviti program ili njegovu fotokopiju.

Zahtjevi za subvenciju se podnose i označavaju rastućim brojem posebno
za svako odredište i svaku izvršenu vožnju. Dostavne vožnje do mjesta polaska
grupe se ne priznaju. Za svaku grupu putnika (tj. autobus) priznaje se
samo jedna povratna vožnja na najkraćoj relaciji (prazne vožnje isključene
kao i ostvarena kilometraža za vrijeme izleta).

Zahtjevi za subvencije za programe koji traju najmanje 14 tjedana u
kontinuitetu podnose se nakon završetka cijelog programa.

IV. POMORSKI PRIJEVOZ

Subvencija u pomorskom organiziranom turističkom prijevozu priznaje
se samo za vožnje od mjesta polaska do mjesta u kojem turisti počinju koristiti
hotelske usluge, te u povratku grupe na istoj relaciji i to za:

- dužobalne vožnje sa sjevernog Jadrana prema Dalmaciji koje mogu biti
jedini ili dio kombiniranog prijevoza,

- vožnje kopno-otoci-kopno ili otok-otok kao dio kombiniranog prijevoza.

Subvencija se ne može ostvariti za vožnje plovilima na krstarenjima
tijekom boravka u Hrvatskoj. Zahtjev za subvenciju za pomorski prijevoz
koji je dio kombiniranog prijevoza s autobusom ili zrakoplovom podnosi
se istovremeno sa zahtjevom za te vrste prijevoza.

Suvenciju mogu ostvariti Agencije za najmanje 10 putnika u grupi koje
od domaćeg pomorskog prijevoznika zakupe plovilo na cijelo ili dio plovila
na cijelo za sve vožnje iz stavka 1. ove točke u visini od:

25% od stvarno plaćenog računa prijevozniku za polaske od 1. siječnja
do 11. srpnja i od 25. kolovoza do 31. kolovoza, odnosno za programe koji
traju najmanje 14 tjedana u kontinuitetu.

Zahtjevi za subvencije u pomorskom prometu za zakup plovila na cijelo
ili dijela plovila na cijelo podnose se posebno i označavaju rastućim brojem
za svaku liniju i vožnju.

Ako je pomorski prijevoz dio kombiniranog prijevoza grupe, zahtjev za
subvenciju podnosi se istvoremeno sa zahtjevom za drugu vrstu prijevoza
uz cjelokupnu propisanu dokumentaciju.

*Redovne brodske i trajektne linije za grupni prijevoz*

Za grupu od ostvarenih najmanje 10 putnika na redovnim brodskim dužobalnim
linijama i trajektnim linijama kopno-otoci-kopno odobrava se subvencija
u visini 25% od stvarno plaćene cijene karte u dolasku i odlasku.

Ako je prijevoz redovnim brodskim i trajektnim linijama dio kombiniranog
prijevoza grupe, zahtjev za subvenciju podnosi se istovremeno sa zahtjevom
za drugu vrstu prijevoza uz obrazac zahtjeva SU-3 koji je sastavni dio
ovog Naputka, te s priloženom kopijom plaćene karte ili kopijom računa
za plaćene karte za putnike.

Ako je prijevoz redovnim brodskim i trajektnim linijama jedini prijevoz
Agencija podnosi zahtjev sa cjelokupno propisanom dokumentacijom i obrascima
kao kod zakupa plovila na cijelo.

V. ZRAČNI PROMET

Subvenciju u zračnom prometu Agencija može ostvariti za zakup zrakoplova
na cijelo, dijela zrakoplova na cijelo ili najmanje 10 ostvarenih putnika
na redovnim linijama, izuzev na redovnim linijama za Dubrovnik.

Visina subvencije po dovedenom putniku iznosi:

*1) Zakup zrakoplova na cijelo (charteri)*

a) Programi u predsezoni i posezoni:

- za jednokratne (ad hoc) Programe i za Programe u trajanju do 5 tjedana
ukupno u predsezoni i posezoni, s najmanje jednim dolaskom tjedno u jednu
zračnu luku

* *180,00 kn po putniku za sva odredišta osim odredišta na otocima*
* *220,00 kn po putniku za sva odredišta na otocima, uključivo i poluotok
  Pelješac*

- za Programe u trajanju 6 do 10 tjedana ukupno u predsezoni i posezoni,
s najmanje jednim dolaskom tjedno u istu zračnu luku

* *200,00 kn po putniku za sva odredišta osim odredišta na otocima*
* *240,00 kn po putniku za sva odredišta na otocima, uključivo i poluotok
  Pelješac*

- za Programe u tajanju 11 i više tjedana ukupno u predsezoni i posezoni
s najmanje jednim dolaskom tjedno u istu zračnu luku

* *250,00 kn po putniku za sva odredišta osim odredišta na otocima*
* *300,00 kn po putniku za sva odredišta na otocima, uključivo i poluotok
  Pelješac*

Ministarstvo turizma će isplaćivati subvenciju za naprijed navedene
programe po dostavljenoj dokumentaciji (zahtjevima) tijekom realizacije
Programa u iznosu od 180,00 kuna po dovedenom putniku (220,00 kuna za destinacije
na otocima). Nakon realizacije posljednje rotacije Ministarstvo turizma
će izvršiti konačni obračun i utvrditi razliku između isplaćenog i pripadajućeg
iznosa zavisno o trajanju Programa, te razliku naknadno isplatiti Agenciji.

b) Programi u trajanju najmanje 14 tjedana u kontinuitetu (lancu)

- za Programe u trajanju od najmanje 14 tjedana u kontinuitetu s najmanje
jednim dolaskom tjedno u istu zračnu luku u bilo kojem razdoblju tijekom
1999. godine.

* *250,00 kn po putniku za sva odredišta osim odredišta na otocima*
* *300,00 kn po putniku za sva odredišta na otocima, uključivo i poluotok
  Pelješac*

Zahtjevi za subvencije za programe koji traju najmanje 14 tjedana u
kontinuitetu podnose se nakon završetka cijelog Programa.

Subvencija se ne može ostvariti za autobusne transfere od zračnih luka
do mjesta početka korištenja usluge. Zahtjev za subvenciju podnosi se i
označava rastućim brojem zasebno za svaku zračnu liniju i svaku vožnju.

Ako više Agencija koristi isti zrakoplov zakupljen na cijelo, zahtjev
za subvenciju podnosi Agencija zakupoprimac sa cjelokupnom dokumentacijom
od svih organizatora. Iznimno, zahtjev za subvenciju može podnijeti svaka
Agencija zasebno, uz pismenu suglasnost Agencije koja je zakupila zrakoplov
na cijelo.

Agencija koja je zakupila zrakoplov na cijelo ili dio zrakoplova na
cijelo subvenciju ostvaruje prema ostvarenom broju dovedenih putnika.

*2) Redovne domaće zračne linije*

Na redovnim domaćim zračnim linijama (osim za Dubrovnik) u propisanom
razdoblju za grupu od najmanje 10 putnika koji koriste odmorišne programe
Agencija može ostvariti subvenciju u visini od 180,00 kuna po putniku,
odnosno 220,00 kn po putniku za odredišta na otoke.

*Redovne domaće zračne linije za Dubrovnik*

Visina subvencije iznosi:

* 20% cijene povratne karte svake primjenjive tarife ekonomske klase
  domaćeg prijevoznika

Subvenciju na redovnim linijama mogu ostvariti svi putnici za boravke
od najmanje 4 dana u razdoblju od 1. veljače do 31. svibnja i od 1. listopada
do 1. prosinca 1999., te najmanje 7 dana u razdoblju od 1. lipnja do 30.
rujna 1999.

Subvenciju putnici ostvaruju prilikom kupnje karte kod domaćeg zračnog
prijevoznika. Način subvencioniranja Ministarstvo turizma ugovorno utvrđuje
s domaćim zračnim prijevoznikom.

Ovu subvenciju na redovnim linijama mogu koristiti i Agencije za odmorišne
programe, školske izlete i programe odmora umirovljenika ako ispunjavaju
za njih propisanu dužinu boravka i razdoblje subvencioniranja za najmanje
10 putnika u grupi. Prilikom kupnje karte za školske izlete potrebno je
predočenje potvrde škole.

Agencija koja je dobila subvenciju na redovnoj zračnoj liniji za Dubrovnik
prilikom kupnje karte kod Croatia Airlinesa nema pravo na subvenciju po
nikakvoj drugoj osnovi.

VI. SUBVENCIJA ZA ŠKOLSKE IZLETE

Subvenciju za školske izlete može ostvariti Agencija za posebno zakupljen
autobus i to u visini:

- za autobus od 25-39 sjedala             1,00 kn po km

- za autobus od 40-60 sjedala             1,50 kn po km

- za autobus s više od 60 sjedala         2,00 kn po km

Za Programe s autobusnim prijevozom, osim subvencije po kilometru ostvarene
vožnje u razdoblju subvencioniranja Agenciji *se u cijelosti priznaju
i troškovi cestarina, mostarina, tunelarina, te troškovi prijevoza autobusa
na redovnim lokalnim trajektnim linijama* (isključene dužobalne vožnje
autobusa sa sjevernog Jadrana prema Dalmaciji).

Subvenciju za školske izlete može ostvariti Agencija za Program koji
uključuje prijevoz vlakom pod uvjetom da se radi o grupi od najmanje 10
putnika.

Visina subvencije iznosi 20% od stvarno plaćene cijene povratne karte
II. razreda (ili karte u odlasku, odnosno povratku).

Zahtjev za subvenciju za školske izlete podnosi se na obrascima ŠI-1
i ŠI-2 uz istu dokumentaciju kao i za ostale Programe s autobusnim prijevozom.

Subvencija za školske izlete na području Dubrovačko-neretvanske županije
može se ostvariti i za prijevoz redovnim zračnim linijama po uvjetima iz
točke V. ovoga Naputka, uz predočenje potvrde škole prilikom kupnje karte
kod domaćeg prijevoznika.

VII. SUBVENCIJA ZA ORGANIZIRANI ODMOR UMIROVLJENIKA

U cilju poticanja organiziranog odmora umirovljenika Agencija može ostvariti
naknadu dijela troškova prijevoza za Programe koji obuhvaćaju:

- najmanje 7 dana boravka umirovljenika i njihovih supružnika (dalje
u tekstu: umirovljenika) u komercijalnim objektima s uslugom polupansiona
za polaske u razdoblju od 1. siječnja do 15. prosinca 1999. godine.

- organizirani grupni prijevoz umirovljenika autobusom od mjesta polaska
grupe do mjesta korištenja usluge u komercijalnom objektu

- organizirani grupni prijevoz umirovljenika vlakom za ostvarenih najmanje
10 osoba u grupi

- prijevoz trajektom na lokalnim linijama kopno - otoci - kopno kao
dio kombiniranog prijevoza

- prijevoz brodom na redovitim brodskim dužobalnim linijama kao glavni
prijevoz

Subvencija se primjenjuje za cijelo područje Hrvatske.

Visina subvencije za autobusni prijevoz iznosi:

- za autobus od 25-39 sjedala           3,70 kn po km

- za autobus od 40-60 sjedala           5,00 kn po km

- za autobus s više od 60 sjedala       6,80 kn po km

Za Programe s autobusnim prijevozom, osim subvencije po kilometru ostvarene
vožnje u razdoblju subvencioniranja Agenciji *se u cijelosti priznaju
i troškovi cestarina, mostarina, tunelarina, te troškovi prijevoza autobusa
na redovnim lokalnim trajektnim linijama* (isključene dužobalne vožnje
sa sjevernog Jadrana prema Dalmaciji).

Ministarstvo turizma nadoknađuje Agenciji u cijelosti troškove:

- povratne karte 2. razreda za grupni prijevoz umirovljenika vlakom

- karte za grupni prijevoz umirovljenika na redovnim brodskim dužobalnim
linijama (bez korištenja kabine),

- karte za grupni prijevoz umirovljenika redovnim brodskim ili trajektnim
linijama na otoke ako je dio kombiniranog prijevoza s autobusom ili vlakom
za minimum 10 putnika u grupi.

Za ostvarivanje subvencije Agencija je dužna podnijeti sljedeću dokumentaciju:

- obrazac zahtjeva P-1 koji je sastavni dio ovoga Naputka

- ovjerenu listu putnika i potvrdu o izvršenom plaćanju za korištene
hotelske usluge na obrascu P-2, koji je sastavni dio ovoga Naputka

- kopiju putnog naloga za posebnu vožnju autobusom ili račun prijevoznika
iz kojeg su vidljivi podaci o: polaznom mjestu i odredištu grupe, broju
sjedala u autobusu, datumu izvršene vožnje i ostvarenom broju kilometara,

- račun ili kopiju računa za plaćenu cestarinu, mostarinu, tunelarinu
i trajekt.

- račun ili kopiju računa HŽ-a za povratne karte 2. razreda

- račun ili kopiju računa pomorskog prijevoznika

- odrezak o isplaćenoj mirovini (ili njegovu kopiju) za svakog umirovljenika
i fotokopiju osobne iskaznice za supružnike umirovljenika, ili ovjereni
popis umirovljenika od strane Udruge umirovljenika.

Subvencija iz ove točke Naputka ostvaruje se u cijelosti ako je popunjenost
autobusa najmanje 70%, te ako u grupi ima najmanje 70% umirovljenika i
njihovih supružnika. U slučaju da je popunjenost autobusa manja od propisane,
ukupni iznos subvencije umanjuje se onoliko posto koliko je popunjenost
manja od tražene.

Dostavne vožnje do mjesta polaska se ne priznaju.

Za svaku grupu umirovljenika priznaje se jedna povratna vožnja.

VIII. IZVANSEZONSKI IZLETNIČKI PROGRAMI

Agencije koje u razdoblju 1. siječnja do 30. ožujka, te 1. listopada
do 25. prosinca organiziraju jednodnevne izlete kao dio paket aranžmana
strane agencije, mogu ostvariti subvenciju po posebnom odobrenju Ministarstva
turizma.

Subvencija se ostvaruje:

1. Za autobusni prijevoz za grupu od najmanje 10 putnika

2. Za prijevoz kombijem (minibusom i sl.) za grupu od 5 i više.

Subvencija se isplaćuje u visini od 20% od cijene odobrenog programa
po putniku od strane Ministarstva turizma za svaku realiziranu vožnju uz
predočenje izletničke karte ili uplatnice sa podacima o nazivu izleta i
cijeni.

IX. ŽELJEZNIČKI PROMET

Subvenciju u željezničkom prometu Agencija može ostvariti za odmorišne
programe koji ispunjavaju uvjete iz točke I. (OPĆI UVJETI) i II. (OBUHVAT
SUBVENCIONIRANIH PODRUČJA I RAZDOBLJE SUBVENCIONIRANJA) uz uvjet da se
radi o grupi od ostvarenih najmanje 10 putnika.

Visina subvencije iznosi 20% od stvarno plaćene cijene povratne karte
II. razreda (ili karte u odlasku, odnosno povratku).

Subvencija se ne može ostvariti za autobusne transfere od željezničkih
stanica do mjesta korištenja usluge.

U slučaju kad se uz željeznički prijevoz koristi trajektni ili brodski
prijevoz na redovnim linijama za otoke kao dio kombiniranog prijevoza odobrava
se subvencija za pomorski prijevoz u visini 25% stvarno plaćene cijene
karte u odlasku i povratku.

X. SUBVENCIONIRANJE PROGRAMA NA PODRUČJU GORSKOG KOTARA

U cilju poticanja domaćeg organiziranog zimskog izletničkog programa
na području Gorskog kotara Agencija može ostvariti naknadu dijela troškova
prijevoza za Programe koji obuhvaćaju:

- višednevne boravke s najmanje uslugom 2 polupansiona u komercijalnim
objektima na području Bjelolasice, Begova Razdolja, Broda na Kupi, Crnog
Luga, Čabra, Delnica, Fužina, Lokava, Mrkoplja, Ogulina, Ravne Gore, Skrada,
Vrbovskog i dr. u razdoblju od 1. siječnja do 15. prosinca 1999.

- organizirani grupni prijevoz posebno zakupljenim autobusima na najkraćoj
relaciji od mjesta polaska grupe do mjesta korištenja usluge, te povratak
grupe na istoj relaciji.

Visina subvencije za autobusni prijevoz iznosi:

- za autobus od 25-39 sjedala            1,00 kn po km

- za autobus od 40-60 sjedala            1,50 kn po km

- za autobus s više od 60 sjedala        2,00 kn po km

Za programe s autobusnim prijevozom, osim subvencije po kilometru ostvarene
vožnje u razdoblju subvencioniranja Agenciji se u cijelosti priznaju i
troškovi cestarina, mostarina i tunelarina.

Subvencija se ostvaruje u cijelosti ako je popunjenost autobusa najmanje
70%. U slučaju da je popunjenost autobusa manja od propisane, ukupni iznos
subvencije umanjuje se onoliko posto koliko je popunjenost manja od tražene.

Dostavne vožnje do mjesta polaska se ne priznaju.

Za svaku grupu putnika priznaje se samo jedna povratna vožnja.

Za ostvarivanje subvencije Agencija je dužna podnijeti zahtjev uz slijedeću
dokumentaciju:

- obrazac zahtjeva GK-1 koji je sastavni dio ovoga Naputka

- kopiju putnog naloga za posebnu vožnju autobusom ili račun prijevoznika
iz kojeg su vidljivi podaci o: polaznom mjestu i odredištu grupe, broju
sjedala u autobusu, datumu izvršene vožnje i ostvarenom broju kilometara

- račun ili kopiju računa za plaćenu cestarinu, mostarinu i tunelarinu

- ovjerenu listu putnika i potvrdu o izvršenom plaćanju za korištene
usluge na obrascu GK-2, koji je sastavni dio ovog Naputka.

Ministarstvo turizma će subvencionirati i izletnički program pod nazivom
"Karlek", posebnim turističkim vlakom Hrvatskih željeznica pod nazivom
"Karlek".

O visini i realizaciji subvencije za vlak "Karlek" Ministarstvo turizma
će sklopiti posebni ugovor s TZ Ogulin koja će s Hrvatskim željeznicama
ugovoriti prometovanje vlaka "Karlek".

XI. PODNOŠENJE ZAHTJEVA

Zahtjev za subvenciju podnosi se na propisanim obrascima i uz priloženu
potpunu dokumentaciju na adresu:

Ministarstvo turizma (za subvenciju)

Ulica grada Vukovara 78, 10000 ZAGREB

Rok za podnošenje zahtjeva je:

* 15. rujna 1999. godine za promet ostvaren za polaske do kraja srpnja
  1999. godine
* 15. studenog 1999. godine za polaske ostvarene u kolovozu i rujnu 1999.
* 15. prosinca 1999. godine za polaske ostvarene u listopadu i studenom
  1999. godine
* 15. siječnja 2000. godine za polaske ostvarene u prosincu 1999.

Po zahtjevima koji stignu s nepotpunom dokumentacijom i nakon navedenih
rokova ne može se ostvariti subvencija. Agencija koja nije podmirila svoje
obveze za izvršene usluge u 1999. godini kao i prethodnih godina ne može
ostvariti pravo na subvencije.

Zahtjevi i kontrola dokumentacije za subvencije, te izvršene ugostiteljske,
hotelske, agencijske i dr. usluge podliježu nadzoru Državnog inspektorata
Republike Hrvatske.

U slučaju spora nadležan je arbitražni sud u Zagrebu.

Klasa: 421-03/99-01/02
Urbroj: 529-03/98-1
Zagreb, 22. siječnja 1999.

Ministar
**Sergej Morsan,** v. r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
                                                        SU-1

REPUBLIKA HRVATSKA
MINISTARSTVO TURIZMA

                ZAHTJEV ZA SUBVENCIJU ZA ODMORIŠNE PROGRAME U
                    DOMAĆEM CESTOVNOM TURISTIČKOM PROMETU

                                                              No_____
 1.     Naziv i sjedište Agencije ___________________________________
 2.     Naziv i sjedište komercijalnog objekta u koji se organizirano
        upućuju turisti _____________________________________________
 3.     Mjesto polaska grupe ________________________________________
 4.     Datum   a) polaska grupe ____________________________________
                b) povratka grupe ___________________________________
 5.     Dužina boravka grupe u turističkom odredištu ________________
 6.     Naziv i sjedište prijevoznika _______________________________
 7.     Registarski broj autobusa ___________________________________
 8.     Ukupan broj sjedala u autobusu ______________________________
 9.     Ukupan broj turista u grupi _________________________________
10.     Početna kilometraža autobusa u mjestu polaska grupe
        _____________________________________________________________
11.     Završna kilometraža autobusa u mjestu povratka grupe
        _____________________________________________________________
12.     Ostvareni broj kilometara od mjesta polaska do odredišta u od-
        lasku i povratku (najkraća relacija) _________________________
13.     Iznos tražene subvencije:
        a) ostvareni broj km _______ x _______ kn = ______________ kn
        b) cestarina _____________________________________________ kn
        c) mostarina _____________________________________________ kn
        d) tunelarina ____________________________________________ kn
        e) trajekt za autobus _____________________________________kn
        Ukupan iznos subvencije (a+b+c+d+e) ______________________ kn
14.     Naziv i sjedište banke i broj računa Agencije  ______________
        _____________________________________________________________

        Mjesto i datum podnošenja zahtjeva              Žig i potpis
        ___________________________________     _____________________

                                                                SU-2

REPUBLIKA HRVATSKA
MINISTARSTVO TURIZMA

                ZAHTJEV ZA SUBVENCIJU ZA ODMORIŠNE PROGRAME
                   U DOMAĆEM ZRAČNOM TURISTIČKOM PROMETU

                                                        No_______
 1.     Naziv i sjedište Agencije _______________________________
 2.     Naziv i sjedište komercijalnog objekta u koji se organizi-
        rano upućuju turisti ____________________________________
 3.     Polazna zračna luka _____________________________________
 4.     Dolazna zračna luka  ____________________________________
 5.     Broj leta i datum
        a) polaska grupe  _______________________________________
        b) povratka grupe  ______________________________________
 6.     Dužina boravka grupe u turističkom odredištu  ___________
 7.     Naziv i sjedište zračnog prijevoznika ___________________
 8.     Vrsta zrakoplova i ugovoreni broj sjedala
        - na cijelo  ____________________________________________
        - na redovnoj liniji  ___________________________________
 9.     Broj putnika u grupi  ___________________________________
10.     Iznos tražene subvencije:
        a) broj ostvarenih putnika u zrakoplovu na cijelo
        ______ x ________ kn = _______________________ kn
        b) broj ostvarenih putnika na redovnoj liniji
        ______- x _______ kn = _______________________ kn
11.     Naziv i sjedište banke i broj računa Agencije
        _________________________________________________________

        Mjesto i datum podnošenja zahtjeva      Žig i potpis
        ___________________________________   ___________________

                                                        SU-3

REPUBLIKA HRVATSKA
MINISTARSTVO TURIZMA

                ZAHTJEV ZA SUBVENCIJU ZA ODMORIŠNE PROGRAME U
                DOMAĆEM POMORSKOM TURISTIČKOM PROMETU

                                                        No_____
 1.     Naziv i sjedište Agencije _____________________________
 2.     Naziv i sjedište komercijalnog objekta u koji se organi-
        zirano upućuju turisti  ________________________________
 3.     Mjesto polaska grupe   _________________________________
 4.     Polazna luka grupe   ___________________________________
 5.     Dolazna luka grupe   ___________________________________
 6.     Datum i vrijeme
        a) polaska grupe   _____________________________________
        b) povratka grupe   ____________________________________
 7.     Dužina boravka grupe u turističkom odredištu  __________
 8.     Naziv i sjedište pomorskog prijevoznika  _______________
 9.     Podaci o plovilu:
        a) Vrsta  ______________________________________________
        b) Naziv  ______________________________________________
        c) Broj sjedala  _______________________________________
10.     Ukupan broj turista u grupi  ___________________________
11.     Iznos tražene subvencije za pomorski prijevoz:
        a) ostvareni broj putnika  _____________________________
        b) cijena karte ili ugovoreni iznos po putniku _______ kn
        x   25% = _______ kn
        c) ukupna cijena prijevoza (axb)
         __________ x _________ kn = _________________________ kn
         a            b
12.     Naziv i sjedište banke i broj računa Agencije
        ______________________________________________________

        Mjesto i datum podnošenja zahtjeva      Žig i potpis
        ____________________________________   __________________

                                                SU-4
                        POTVRDA
Kojom odgovorna osoba komercijalnog objekta* potvrđuje
da je putnička/turistička agencija ___________________
podmirila obvezu za pružene hotelske usluge na temelju
_________ polupansiona za broj _________ gostiju prema
dolje navedenom popisu, koji su boravili u hotelu ____
_________ u razdoblju __________________1999.

        Datum           Žig i potpis odgovorne osobe
                        u komercijalnom objektu
__________________    ___________________________________

                        POPIS GOSTIJU
 1. _____________________       31. _____________________
 2. _____________________       32. _____________________
 3. _____________________       33. _____________________
 4. _____________________       34. _____________________
 5. _____________________       35. _____________________
 6. _____________________       36. _____________________
 7. _____________________       37. _____________________
 8. _____________________       38. _____________________
 9. _____________________       39. _____________________
10. _____________________       40. _____________________
11. _____________________       41. _____________________
12. _____________________       42. _____________________
13. _____________________       43. _____________________
14. _____________________       44. _____________________
15. _____________________       45. _____________________
16. _____________________       46. _____________________
17. _____________________       47. _____________________
18. _____________________       48. _____________________
19. _____________________       49. _____________________
20. _____________________       50. _____________________
21. _____________________       51. _____________________
22. _____________________       52. _____________________
23. _____________________       53. _____________________
24. _____________________       54. _____________________
25. _____________________       55. _____________________
26. _____________________       56. _____________________
27. _____________________       57. _____________________
28. _____________________       58. _____________________
29. _____________________       59. _____________________
30. _____________________       60. _____________________

        Potpis odgovorne osobe
        u komercijalnom objektu
        ________________________
* Pod komercijalnim objektom se smatraju svi smještajni
objekti registrirani za komercijalno poslovanje od hotela
do privatnih soba. Ako je zakup kapaciteta, s najmanje
uslugom polupansiona, izvršen preko hrvatske posredničke
agencije ista ovjerava obrazac SU-4.

                                                        SU-5

REPUBLIKA HRVATSKA
MINISTARSTVO TURIZMA

                ZAHTJEV ZA SUBVENCIJU U ŽELJEZNIČKOM TURISTIČKOM PROMETU
                                                                No______
 1.     Naziv i sjedište Agencije ______________________________________
 2.     Naziv i sjedište komercijalnog objekta u koji se organizirano
        upućuju turisti ________________________________________________
 3.     Mjesto polaska grupe ___________________________________________
 4.     Datum a) polaska grupe _________________________________________
        b) povratka grupe  _____________________________________________
 5.     Dužina boravka grupe u turističkom odredištu ___________________
 6.     Ukupan broj turista u grupi ____________________________________
 7.     Iznos tražene subvencije za željeznički prijevoz:
        - plaćena povratna karta drugog razreda na redovnoj željezničkoj
        liniji za grupu ____________ kn x 20% = ____________ kn
 8.     Naziv i sjedište banke i broj računa Agencije  ------------
        ________________________________________________________________

        Mjesto i datum podnošenja zahtjeva              Žig i potpis
        ____________________________________          __________________

                                                                P-1

REPUBLIKA HRVATSKA
MINISTARSTVO TURIZMA

        ZAHTJEV ZA SUBVENCIJU ZA PROGRAM ORGANIZIRANOG ODMORA UMIROVLJENIKA
                                                                No________
 1.     Naziv i sjedište Agencije ________________________________________
 2.     Naziv i sjedište komercijalnog objekta u koji se  upućuju turisti
        __________________________________________________________________
 3.     Mjesto polaska grupe _____________________________________________
 4.     Datum a) polaska grupe ___________________________________________
        b) povratka grupe  _______________________________________________
 5.     Dužina boravka grupe u turističkom odredištu _____________________
 6.     Naziv i sjedište prijevoznika ____________________________________
 7.     Registarski broj autobusa ________________________________________
 8.     Ukupan broj sjedala u autobusu ___________________________________
 9.     Ukupan broj turista u grupi ______________________________________
10.     Početna kilometraža autobusa u mjestu polaska grupe ______________
        __________________________________________________________________
11.     Završna kilometraža autobusa u mjestu povratka grupe  ____________
        __________________________________________________________________
12.     Ostvareni broj kilometara od mjesta polaska do odredišta u odlasku
        i povratku (najkraća relacija) ___________________________________
13.     Iznos tražene subvencije:
        a) ostvareni broj km _______ x ______ kn = ____________________ kn
        b) cestarina __________________________________________________ kn
        c) mostarina __________________________________________________ kn
        d) tunelarina _________________________________________________ kn
        e) trajekt za autobus _________________________________________ kn
        Ukupan iznos subvencije (a+b+c+d+e) ___________________________ kn
14.     Iznos tražene subvencije za željeznički prijevoz:
        a) plaćena povratna karta II. razreda na redovnoj željezničkoj lini-
        ji za grupu ________________________________________________ kn
        b) plaćena karta na redovnoj brodskoj ili trajektnoj liniji za grupu
        _______________________________________________________________ kn
        Ukupan iznos subvencije (a+b) _________________________________ kn
15.     Naziv i sjedište banke i broj računa Agencije  ________________
        _______________________________________________________________

        Mjesto i datum podnošenja zahtjeva          Žig i potpis
        ____________________________________   ________________________

                                                P-2
                        POTVRDA
Kojom odgovorna osoba komercijalnog objekta* potvrđuje da
je putnička/turistička agencija _________________________
podmirila obvezu za pružene hotelske usluge na temelju
__________ polupansiona za broj __________ gostiju prema
dolje navedenom popisu, koji su boravili u hotelu ______
u razdoblju ______________________________________ 1999.

        Datum           Žig i potpis odgovorne osobe
                        u komercijalnom objektu
___________________   __________________________________

                        POPIS GOSTIJU
 1. _____________________       31. _____________________
 2. _____________________       32. _____________________
 3. _____________________       33. _____________________
 4. _____________________       34. _____________________
 5. _____________________       35. _____________________
 6. _____________________       36. _____________________
 7. _____________________       37. _____________________
 8. _____________________       38. _____________________
 9. _____________________       39. _____________________
10. _____________________       40. _____________________
11. _____________________       41. _____________________
12. _____________________       42. _____________________
13. _____________________       43. _____________________
14. _____________________       44. _____________________
15. _____________________       45. _____________________
16. _____________________       46. _____________________
17. _____________________       47. _____________________
18. _____________________       48. _____________________
19. _____________________       49. _____________________
20. _____________________       50. _____________________
21. _____________________       51. _____________________
22. _____________________       52. _____________________
23. _____________________       53. _____________________
24. _____________________       54. _____________________
25. _____________________       55. _____________________
26. _____________________       56. _____________________
27. _____________________       57. _____________________
28. _____________________       58. _____________________
29. _____________________       59. _____________________
30. _____________________       60. _____________________

        Potpis odgovorne osobe
        u komercijalnom objektu
        ________________________
* Pod komercijalnim objektom se smatraju svi smještajni
objekti registrirani za komercijalno poslovanje od hotela
do privatnih soba. Ako je zakup kapaciteta, s najmanje us-
lugom polupansiona, izvršen preko hrvatske posredničke a-
gencije ista ovjerava obrazac SU-4.

                                                        ŠI-1

REPUBLIKA HRVATSKA
MINISTARSTVO TURIZMA

                                ZAHTJEV ZA SUBVENCIJU ZA
                                ŠKOLSKE IZLETE
                                                        No_______
 1.     Naziv i sjedište Agencije _______________________________
 2.     Naziv i sjedište komercijalnog objekta u koji se  upućuju
        turisti _________________________________________________
 3.     Mjesto polaska grupe ____________________________________
 4.     Datum a) polaska grupe __________________________________
        b) povratka grupe  ______________________________________
 5.     Turističko odredište grupe  _____________________________
 6.     Dužina boravka grupe u turističkom odredištu ____________
 7.     Naziv i sjedište prijevoznika ___________________________
 8.     Registarski broj autobusa _______________________________
 9.     Ukupan broj sjedala u autobusu __________________________
10.     Ukupan broj turista u grupi _____________________________
11.     Početna kilometraža autobusa u mjestu polaska grupe _____
        _________________________________________________________
12.     Završna kilometraža autobusa u mjestu povratka grupe ____
        _________________________________________________________
13.     Ostvareni broj kilometara od mjesta polaska do odredišta
        u odlasku i povratku (najkraća relacija) ________________
14.     Iznos tražene subvencije:
        a) ostvareni broj km ________ x _______ kn = _________ kn
        b) cestarina _________________________________________ kn
        c) mostarina _________________________________________ kn
        d) tunelarina ________________________________________ kn
        e) trajekt za autobus ________________________________ kn
        Ukupan iznos subvencije (a+b+c+d+e) __________________ kn
15.     Iznos tražene subvencije za željeznički prijevoz:
        a) plaćena povratna karta II. razreda na redovnoj želj.
        liniji za grupu  ______ kn x 20% =____________ kn
        b) plaćena karta na redovnoj brodskoj ili trajektnoj liniji
        za grupu ________ kn x 25% = ____________ kn
        Ukupan iznos subvencije (a+b) ________________________ kn
16.     Broj žiroračuna agencije  ______________________________

        Mjesto i datum podnošenja zahtjeva      Žig i potpis
        ____________________________________  __________________

                                                ŠU-2
                        POTVRDA
Kojom odgovorna osoba komercijalnog objekta* potvrđuje
da je putnička/turistička agencija ___________________
podmirila obvezu za pružene hotelske usluge na temelju
_________ polupansiona za broj _________ gostiju prema
dolje navedenom popisu, koji su boravili u hotelu ____
_________ u razdoblju __________________1999.

        Datum           Žig i potpis odgovorne osobe
                        u komercijalnom objektu
__________________    ___________________________________

                        POPIS GOSTIJU
 1. _____________________       31. _____________________
 2. _____________________       32. _____________________
 3. _____________________       33. _____________________
 4. _____________________       34. _____________________
 5. _____________________       35. _____________________
 6. _____________________       36. _____________________
 7. _____________________       37. _____________________
 8. _____________________       38. _____________________
 9. _____________________       39. _____________________
10. _____________________       40. _____________________
11. _____________________       41. _____________________
12. _____________________       42. _____________________
13. _____________________       43. _____________________
14. _____________________       44. _____________________
15. _____________________       45. _____________________
16. _____________________       46. _____________________
17. _____________________       47. _____________________
18. _____________________       48. _____________________
19. _____________________       49. _____________________
20. _____________________       50. _____________________
21. _____________________       51. _____________________
22. _____________________       52. _____________________
23. _____________________       53. _____________________
24. _____________________       54. _____________________
25. _____________________       55. _____________________
26. _____________________       56. _____________________
27. _____________________       57. _____________________
28. _____________________       58. _____________________
29. _____________________       59. _____________________
30. _____________________       60. _____________________

        Potpis odgovorne osobe
        u komercijalnom objektu
        ________________________
* Pod komercijalnim objektom se smatraju svi smještajni
objekti registrirani za komercijalno poslovanje od hotela
do privatnih soba. Ako je zakup kapaciteta, s najmanje
uslugom polupansiona, izvršen preko hrvatske posredničke
agencije ista ovjerava obrazac SU-4.

                                                        GK-1

REPUBLIKA HRVATSKA
MINISTARSTVO TURIZMA

                ZAHTJEV ZA SUBVENCIJU U CESTOVNOM PROMETU
                       ZA PROGRAME U GORSKOM KOTARU
                                                No_______
  1.    Naziv i sjedište Agencije _______________________________
 2.     Naziv i sjedište komercijalnog objekta u koji se  upućuju
        turisti _________________________________________________
 3.     Mjesto polaska grupe ____________________________________
 4.     Datum a) polaska grupe __________________________________
        b) povratka grupe  ______________________________________
 5.     Dužina boravka grupe u turističkom odredištu ____________
 6.     Naziv i sjedište prijevoznika ___________________________
 7.     Registarski broj autobusa _______________________________
 8.     Ukupan broj sjedala u autobusu __________________________
 9.     Ukupan broj turista u grupi _____________________________
10.     Početna kilometraža autobusa u mjestu polaska grupe _____
        _________________________________________________________
11.     Završna kilometraža autobusa u mjestu povratka grupe ____
        _________________________________________________________
12.     Ostvareni broj kilometara od mjesta polaska do odredišta
        u odlasku i povratku (najkraća relacija) ________________
13.     Iznos tražene subvencije:
        a) ostvareni broj km ________ x _______ kn = _________ kn
        b) cestarina _________________________________________ kn
        c) mostarina _________________________________________ kn
        d) tunelarina ________________________________________ kn
        e) trajekt za autobus ________________________________ kn
        Ukupan iznos subvencije (a+b+c+d+e) __________________ kn
14.     Naziv i sjedište banke i broj računa Agencije ___________
        _________________________________________________________

        Mjesto i datum podnošenja zahtjeva      Žig i potpis
        ____________________________________  __________________

                                                GK-2
                        POTVRDA
Kojom odgovorna osoba komercijalnog objekta* potvrđuje
da je putnička/turistička agencija ___________________
podmirila obvezu za pružene hotelske usluge na temelju
_________ polupansiona za broj _________ gostiju prema
dolje navedenom popisu, koji su boravili u hotelu ____
_________ u razdoblju __________________1999.

        Datum           Žig i potpis odgovorne osobe
                        u komercijalnom objektu
__________________    ___________________________________

                        POPIS GOSTIJU
 1. _____________________       31. _____________________
 2. _____________________       32. _____________________
 3. _____________________       33. _____________________
 4. _____________________       34. _____________________
 5. _____________________       35. _____________________
 6. _____________________       36. _____________________
 7. _____________________       37. _____________________
 8. _____________________       38. _____________________
 9. _____________________       39. _____________________
10. _____________________       40. _____________________
11. _____________________       41. _____________________
12. _____________________       42. _____________________
13. _____________________       43. _____________________
14. _____________________       44. _____________________
15. _____________________       45. _____________________
16. _____________________       46. _____________________
17. _____________________       47. _____________________
18. _____________________       48. _____________________
19. _____________________       49. _____________________
20. _____________________       50. _____________________
21. _____________________       51. _____________________
22. _____________________       52. _____________________
23. _____________________       53. _____________________
24. _____________________       54. _____________________
25. _____________________       55. _____________________
26. _____________________       56. _____________________
27. _____________________       57. _____________________
28. _____________________       58. _____________________
29. _____________________       59. _____________________
30. _____________________       60. _____________________

        Potpis odgovorne osobe
        u komercijalnom objektu
        ________________________
* Pod komercijalnim objektom se smatraju svi smještajni
objekti registrirani za komercijalno poslovanje od hotela
do privatnih soba. Ako je zakup kapaciteta, s najmanje
uslugom polupansiona, izvršen preko hrvatske posredničke
agencije ista ovjerava obrazac SU-4.

```

Naputak, NN 12/1999-285